**הפטריוטים** היא תוכנית אקטואליה יומית בהגשת ינון מגל, שעלתה לשידור בשנת 2014 ומשודרת בעכשיו 14. התוכנית מורכבת ממנחה וחבר פאנליסטים אשר דנים על נושאי סדר היום.

התוכנית שודרה ממוצ"ש עד יום רביעי משעה 20:45 עד השעה 22:00, ולאחר "מלחמת חרבות ברזל" התוכנית משודרת ממוצ"ש עד יום חמישי מהשעה 21:00 עד 22:30.

מבנה המהדורה
------------

התוכנית מורכבת ממנחה וחבר פאנליסטים המגיבים ומתווכחים על אותו נושא. התוכנית מורכבת מכעשרה קטעים לכל הפחות. כל קטע מוקדש לנושא שונה הנמצא בסדר היום הציבורי. לכל נושא מוקצב זמן מוגבל שבתומו עוברים לנושא הבא, לעיתים אף באמצע הדיון בנושא. הנושאים "תמונת היום/סמול טוק", "הציוץ היומי/מי צייץ", "סטטוס אונליין", ו"נקודת האור/יאללה תקתק" ו-"הלפיד הלילי" הם נושאים קבועים המשודרים מדי יום בתוכנית. שאר הנושאים הם אקטואליים ומשתנים מדי יום.

הפאנליסטים הקבועים בתקופת אראל סג"ל היו קלמן ליבסקינד, עירית לינור, איתמר בן-גביר, יריב אופנהיימר, יורם שפטל, הני זובידה, ליאת רון, דרור פויר, ענבל גבריאלי, גלית דיסטל-אטבריאן, ארי שמאי, שמעון ריקלין, איתן זליגר, דנה ספקטור, איתמר פליישמן, בני רבינוביץ, נירה שניידרמן, ועוד.

ביוני 2018 הודיע הערוץ כי התוכנית תרד ביולי שלאחריו. ב-24 ביולי שודרה התוכנית האחרונה.

ב-23 ביוני 2019 חזרה התוכנית בהגשת ינון מגל ושודרה בשעה 21:00. החל מפתיחת עכשיו 14, התוכנית שודרה בשעה 20:00 וארכה כשעה ורבע. ב־6 ביוני 2022 התוכנית הועברה לשעה 20:35, ולאחר מכן לשעה 20:45. במלחמת חרבות ברזל התוכנית הועברה חזרה לשעה 21:00 והוארכה לשעתיים.

הפאנליסטים הקבועים בתקופת ינון מגל עד סגירת ערוץ 20 היו: אורלי גולדקלנג, איתמר בן-גביר, עפרה לקס, עידית סילמן, יריב אופנהיימר, יהודה שלזינגר, יהושע בריינר, אורי זכי, יותם זמרי, בני ציפר, לימור סמימיאן-דרש, אפרת פינקל, מוריה קור, יקי אדמקר, מתן פלג, איתמר פליישמן, ללי דרעי, נדב שטראוכלר, ביני אשכנזי, אופיר דיין, דינה דיין, ועוד.

הפאנליסטים הקבועים בהנחייתו של ינון מגל מתחילת שידורי עכשיו 14 הם: יותם זמרי, איתמר פליישמן, דרור קאפח, עירית לינור, יקי אדמקר, נוה דרומי, אמיר אביבי, ידידיה מאיר, אלדד יניב ומשה כהן-אליה.

אורחים נוספים בפאנל: נועם פתחי, ציפי ברנד, יוסי יהושוע, ירון זליכה, מיכל קוטלר-וונש, חיים רמון, יזהר שי, דנה ורון, מנדי רבינוביץ', יהודה שפר, דודו אוואט, שי גולדשטיין, ישי לפידות, אפרת שוהם הילדסהיימר, גיא בוסי, יסכה בינה, אבי וידרמן, תמר ארבל ונוספים.

מרבית חברי הפאנל מציגים דעות של הימין הפוליטי, ולפעמים נכלל בפאנליסטים גם אחד שמציג עמדות של השמאל הפוליטי.

החל מינואר 2023 משודרת התוכנית בנוכחות קהל, וב־15 באוגוסט של אותה השנה הצטרפה לתוכנית להקת "רוח צפונית" שמשלבת ניגוני רקע ושירי ביניים אך לאחר כמה חודשים פסקה השתתפותה של הלהקה.

פולמוסים סביב התוכנית
---------------------

ב-28 בפברואר 2016 לעג אראל סג"ל באחת התוכניות לטור שכתבה בעיתון "הארץ" חברת הכנסת סתיו שפיר, כשהוא חובש פאה אדמונית ואמר כי הוא רוצה "לרכוב על אופניים בלי כיסא". שפיר טענה שמדובר "בבדיחה שגובלת בהטרדה". בעקבות כך דרשה מועצת הכבלים מערוץ 20 לשים לפני התוכנית שקופית שתצהיר: "הסדרה עשויה להכיל תכנים סאטיריים אשר אין לייחס להם שום משמעות אחרת או ניסיון לפגיעה".

ב-29 בספטמבר 2020, במהלך שידור תוכנית הפטריוטים בערוץ 20 בו הוצבה עמדת שידור עם שני פאנליסטים בכיכר הבימה בתל אביב – יריב אופנהיימר ועידית סילמן, הגיעו מפגיני הדגלים השחורים לאזור השידור, תקפו את עמדת השידור ופוצצו את השידור החי.

לקראת הבחירות לכנסת העשרים וחמש הוגשה עתירה על-ידי מפלגת "יש עתיד" ליו"ר ועדת הבחירות המרכזית לקבוע שערוץ 14 הוא "גוף פעיל בבחירות" ולהגבילו בהתאם. זאת משום פינה קבועה בתוכנית, המכונה "הלפיד היומי", המציגה קטעים נבחרים של יו"ר המפלגה יאיר לפיד במטרה להגחיכו. באוקטובר 2022 נדחתה העתירה, תוך הבחנה בין עצם קיומה האפשרי של אג'נדה עיתונאית לבין פעילות כ"ערוץ תעמולה" בתקופת בחירות. זאת מכיוון שהערוץ פועל באופן קבוע, ואינו ערוץ תעמולה הפועל בקופת הבחירות, ואינו פונה במכוון ישירות לבוחרים פוטנציאליים בעלי עמדות פוליטיות מסוימות.

בחודש יוני 2023 הנהלת עיתון "הארץ" אסרה על הכותבים בעיתון להופיע בשידורי ערוץ 14 ולכן ג'וש בריינר וגדעון לוי לא הופיעו מאז. כמו כן הפנאליסט אבי שושן דובר המרכז הרפואי 'איכילוב' בתל אביב, כתב בחשבון הטוויטר שלו: "הודעתי כעת לחגי עורך "הפטריוטים" על סיום השתתפותי בתוכנית. לצערי, עוד לא בשלה השעה".

ב-30 ביולי 2023 אמר ארי שמאי בתוכנית בעקבות החלטת בג"ץ על "חוק טבריה" לפיה לא יהיה תקף בבחירות הקרובות בשל היותו חוק פרסונלי, אמר כי "אם בג"ץ נגד חוקים פרסונליים, הגיע הזמן לשחרר את יגאל עמיר (מרשו של שמאי), כי גם נגדו חוקקו חוקים פרסונליים" בשונה משאר האסירים שהורשעו ברצח. דבריו עוררו ביקורת, והערוץ הודיע כי "הדברים החמורים שאמר ארי שמאי משקפים את דעתו בלבד. לאור חומרת הדברים, מר שמאי לא יוזמן יותר להופיע בתוכניות הערוץ".

ב-30 באוגוסט 2023 טען מנחה "הפטריוטים", ינון מגל, שהשתקה של ציבור שלם יכולה להוביל לאלימות כפי שהתקשורת הישראלית הייתה כולה כרובה עם השקפת עולם שמאל קיצונית אשר נוגדת את דעת רוב העם. בתגובה הודיע חבר הכנסת לשעבר מוסי רז כי הוא מפסיק את הופעתו בערוץ.

ב-1 באוקטובר 2023, חול המועד סוכות, בעת שהתוכנית שודרה מתוך סוכה, הרעישו מפגינים במסגרת המחאה נגד הרפורמה המשפטית בסמוך לסוכה והפריעו לשידור. לאחר הפסקת פרסומות - השידור עבר לאולפן הפנימי.

תוכניות מיוחדות
---------------

### הפטריוטים אקספרס

בדצמבר 2016 החל ערוץ 20 לשדר תוכנית מקוצרת בת 15 דקות, תוכנית שנמשכה עד מרץ 2017. את התוכנית הגיש בדרך כלל ארי שמאי ועוד אחד מחבר הפאנליסטים. התוכנית הייתה מורכבת מחמישה נושאים שעל סדר היום, ודו-קרב בנושא המנוגד בין שני הפאנליסטים.

### ספיישל הפטריוטים

באפריל 2023, במסגרת "ועידת הלאום" של "עכשיו 14", שודרה התוכנית מבנייני האומה עם קהל ופאנל מורחב של שמונה פאנליסטים.

קישורים חיצוניים
----------------

* אתר האינטרנט הרשמי של הפטריוטים
* הפטריוטים, ברשת החברתית פייסבוק
* הפטריוטים, ברשת החברתית אקס (טוויטר)
* הפטריוטים, סרטונים בערוץ היוטיוב
* תוכניות מלאות, רשימת השמעה, באתר יוטיוב
* אתר למנויים בלבד יונתן אנגלנדר, בימים מכוערים אלה "הפטריוטים" היא המקום הכי אמיתי בטלוויזיה, באתר הארץ, 8 במרץ 2023
* אתר למנויים בלבד שיר ראובן, רגע לפני השידור, ינון מגל אמר לבן גביר: "דיר באלאק, אל תדליף כלום מהקבינט", באתר הארץ, 22 בנובמבר 2023

הערות שוליים
------------

1. ↑  סגל, לינור, ברדוגו וזמרי הולכים לדבר על כל מה שבוער. בלי לייפות את המציאות, בלי פילטרים. הפטריוטים, תכנית ראשונה. יוצאים לדרך!, בעמוד הפייסבוק של עכשיו 14, 2 בנובמבר 2014
2. ↑  ערוץ 20 מוריד את תכנית הפטריוטים מלוח השידורים, באתר "סרוגים", 11 ביוני 2018
3. ↑  "פטריוטים. סוף": תכנית הדגל של ערוץ 20 יורדת מהאוויר, באתר כיפה, 24 ביולי 2018
4. ↑  אתר למנויים בלבד סתיו שפיר, סתיו שפיר: מתי בפעם האחרונה שמעתם פוליטיקאי מדבר על אושר?, באתר הארץ, 28 בפברואר 2016
5. ↑  רן בוקר, ח"כ שפיר: אראל סג"ל הטריד אותי מינית בשידור, באתר ynet, 2 במרץ 2016
6. ↑  לי-אור אברבך, ‏החיקוי של סתיו שפיר: מה דורשת מועצת הכבלים מערוץ 20?, באתר גלובס, 22 במרץ 2016
7. ↑  מפגיני הדגלים השחורים הגיעו לעמדת השידור של ערוץ 20 בכיכר הבימה, תקפו את עמדת השידור ופוצצו את השידור החי, באתר ערוץ 20, ‏29 בספטמבר 2020
8. ↑  ביני אשכנזי‏, נדחתה עתירת יש עתיד להכריז על ערוץ 14 "גוף פעיל בבחירות", באתר וואלה!‏, 13 באוקטובר 2022;  
אורן פרסיקו, "אין בכוונת סעיף זה לפגוע בחופש העיתונות", באתר העין השביעית, 13 באוקטובר 2022
9. ↑  אחרי העזיבה של בריינר: הצעד של "הארץ" נגד ערוץ 14, באתר כיפה, ‏2023-06-12
10. ↑  תום נחום, כוכב הפטריוטים נעלם: "אם אתה מוחזק בניגוד לרצונך תשלח סימן", באתר אייס, 13 ביוני 2023
11. ↑  רן בוקר, קרא לשחרור יגאל עמיר בערוץ 14, וזכה למחיאות כפיים, באתר ynet, 30 ביולי 2023
12. ↑   ציוץ של "עכשיו 14" ברשת החברתית אקס (טוויטר), 30 ביולי 2023
13. ↑  זוהר צלח, ‏מוסי רז נגד ינון מגל: "ראיתי בדבריו הצדקה לרצח", באתר ‏מאקו‏, 31 באוגוסט 2023
14. ↑  צפו בתיעוד מפגינים הפריעו לשידור "הפטריוטים" מהסוכה של ערוץ 14, באתר כיפה, 1 באוקטובר 2023
15. ↑  *הפטריוטים בתוכנית מיוחדת מבנייני האומה בירושלים | 3.4.2023 | התכנית המלאה*, באתר יוטיוב

|  |
| --- |
| תוכניות | ישראל הבוקר • האולפן הפתוח • ריקלין ושות • מהדורת החדשות המרכזית של עכשיו 14 • הפטריוטים • שבע • כלכלי בלילה • פָתְחִי את שַׁי |
| סגל | נועם אמיר • עקיבא ביגמן • הלל ביטון רוזן • שרה ב"ק • שי גולדן • בועז גולן • שרון גל • נוה דרומי • יותם זמרי • יערה זרד • מגי טביבי • נתי לנגרמן • ינון מגל • אראל סג"ל • גיל ססובר • איתמר פליישמן • מוטי קסטל • שמעון ריקלין • ליטל שמש • ברוך ידיד • תמיר מורג • דני רופ • אריאל עידן |